# Magyar Irodalmi Szerzői Jogvédő és Jogkezelő Egyesület (MISZJE) Befektetési és kockázat kezelési politikája

**1. Befektetési formák**

* 1. **Értékpapír befektetések**

A Magyar Irodalmi Szerzői Jogvédő és Jogkezelő Egyesület (a továbbiakban: Egyesület) befektetési célra kizárólag a Magyar Állam által kibocsátott (államkötvény, diszkontkincstárjegy) értékpapírt vásárolhat. Ezek lehetnek tartós (1 éven túli), illetve rövid távú befektetési értékpapírok. Törekedni kell a diverzifikált struktúrára, amely biztosítja az elvárható rugalmasságot és biztonságot.

**1.2 Egyéb befektetések**

Egyéb befektetési céllal az Egyesület átmenetileg szabad pénzeszközeit betétként tartja, veszteség nélkül felbontható lekötött betétben, megtakarítási számlán helyezheti el.

**2. Egyéb befektetési elvek**

**2.1 A befektetés általános elvei**

A befektetéseket a szerzői jogok és a szerzői joghoz kapcsolódó jogok közös kezeléséről szóló 2016. évi XCIII. törvény (a továbbiakban: Kjkt.) 37. §-ában meghatározottakat figyelembe véve kell végrehajtani.

A jogosultak részére kifizetendő jogdíjak azon részének befektetése, melynek kifizetése várhatóan a közeli jövőben esedékes, csak rövid távon lehetséges, és a kifizetést a befektetés nem akadályozhatja. Az ilyen szabad pénzeszközök csak napi kamatozású, nem fix futam idejű betétbe, megtakarítási számlára fektethetőek el.

Nem alkalmazható olyan pénzpiaci eszköz, melynek használata során fennáll a befektetett tőke – akár csak részleges – elvesztésének lehetősége. A befektetési lehetőségek közül csak olyan alkalmazható, mely esetében a pénzügyi szolgáltató legalább tőkegaranciát biztosít.

A Kjtk. 4. A közös jogkezelés alapelvei alcímében foglaltakra figyelemmel, valamint a jogosultak érdekeit szem előtt tartva a MISZJE közgyűlése eseti felhatalmazást adhat – a bankszámla felett együttes rendelkezési joggal rendelkező – igazgatónak és a gazdasági vezetőnek, hogy a MISZJE likviditási, valamint lekötési tervére figyelemmel *legfeljebb 12 hónap alatt, ~~maximum 4 alkalommal,~~ legfeljebb 180 millió Ft (száznyolcvanmillió millió* forint) összeghatárig konzervatív módon gondolkodva, a számlavezető pénzintézetnél lekötéseket kezdeményezzen, *valamint a szükséges ütemben rendelkezzen a lekötött összegek feloldásáról*.

*A pályázati támogatásokból származó források tekintetében a MISZJE közgyűlése felhatalmazást adhat – a bankszámla felett együttes rendelkezési joggal rendelkező – igazgatónak és a gazdasági vezetőnek, hogy amennyiben a vonatkozó támogatási szerződés lehetővé teszi konzervatív módon gondolkodva a számlavezető pénzintézetnél tranzakciókat (lekötés/feloldás) kezdeményezzen.*

A befektetések tőkegarantált (betét, bank, illetve állam által garantált értékpapír), vagy a bank, illetve a bank alapkezelője által létrehozott alapot nyilvánosan legalacsonyabb kockázatú kategóriába sorolt termékek lehetnek.

**2.2 Befektetési haszon**

Az egyesületi befektetéseknél törekedni kell a minél nagyobb, de kellő biztonságú haszon elérésére. A befektetések előtt célszerű megfelelő piaci elővizsgálat és gazdaságossági számítások végzése. A befektetéssel elért hasznot az egyesület jogdíj kifizetésre fordítja.

**2.3. Befektetések lehetséges partnerei**

Csak olyan befektetéseket lehet megtenni, amely befektetések főtőke összege biztonságos befektetést garantál. Betét lekötés csak annál a banknál lehetséges, ahol az Egyesület a folyószámláját vezeti.

**2.4 Nyilvántartási kötelezettség**

A tartós (1 éven túli) befektetéseket a főkönyvben a Tárgyi eszközök között, a rövid távú befektetéséket a Forgóeszközök között kell nyilvántartani.

A befektetésekről egyedileg analitikus nyilvántartást kell vezetni, amelynek tartalmaznia kell:

- a befektetés keltét,

- a hivatkozási számot,

- a befektetés megnevezését,

- a befektetett összeget,

- a jóváírt hozamot,

- a befektetés megszüntetésének keltét, összegét.

**2.5 Felelősség**

A befektetési és kockázat kezelési döntések előkészítéséért az Igazgató a felelős. A döntésért való felelősségre a Ptk., az Szjt. és a Kjkt. megfelelő szabályait kell alkalmazni.

**2.6 Kockázat kezelés**

Az Elnök és az Igazgató köteles figyelemmel kísérni a befektetés kockázatait. Ha az Elnök vagy az Igazgató tudomására jut olyan jövőbeli esemény, amely bekövetkezésének lehetősége, amely a befektetett jogdíjbevételre vagy egyéb befektetésekre negatív hatással lehet, arról értesíti az Elnökséget és szükség esetén a Közgyűlést.

**2.7 Egyéb rendelkezések**

Évenként a befektetési és kockázat kezelési politikát felül kell vizsgálni és azt szükség szerint módosítani kell.

**2.8 Hatályba lépés**

A Befektetési és kockázat kezelési politika az elfogadásával egyidejűleg hatályba lép.

**3. Vegyes rendelkezések**

Jelen módosításokkal egységes szerkezetbe foglalt befektetési és kockázatkezelési politika az átvezetett módosításokat dőlt betűvel, aláhúzottan a többi szövegrésztől jól elkülöníthetően tartalmazza.

Budapest, 2023. május „30.„

Mészáros Sándor

a MISZJE elnöke

Előttünk, mint tanúk előtt:

Tanú1 Tanú2

Név: Név:

Cím: Cím:

Aláírás: Aláírás: